CELEX: 32012D0404
Language: hr
Date: 2012-07-16 00:00:00
Title: 2012/404/EU: Odluka Vijeća od 16. srpnja 2012. o produljenju razdoblja primjene odgovarajućih mjera utvrđenih za Republiku Gvineju u Odluci 2011/465/EU i izmjeni te Odluke

18/Sv. 009
            
            
               HR
            
            
               Službeni list Europske unije
            
            
               290
            
         32012D0404
   
               L 188/17
            
            
               SLUŽBENI LIST EUROPSKE UNIJE
            
            
               16.07.2012.
            
         
      ODLUKA VIJEĆA
   
   od 16. srpnja 2012.
   o produljenju razdoblja primjene odgovarajućih mjera utvrđenih za Republiku Gvineju u Odluci 2011/465/EU i izmjeni te Odluke
   (2012/404/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Sporazum o partnerstvu između članica Skupine afričkih, karipskih i pacifičkih država, s jedne strane, i Europske zajednice i njezinih država članica, s druge strane, potpisan u Cotonouu 23. lipnja 2000. (1), kako je zadnje izmijenjen u Ouagadougouu 22. lipnja 2010. (2) („Sporazum o partnerstvu između AKP-a i EZ-a”), a posebno njegov članak 96.,
   uzimajući u obzir Unutarnji sporazum predstavnika vlada država članica, koji su se sastali unutar Vijeća, u vezi s mjerama i postupcima potrebnima za provedbu Sporazuma o partnerstvu između AKP-a i EZ-a (3), a posebno njegov članak 3.,
   uzimajući u obzir prijedlog Europske komisije,
   budući da:
   
               (1)
            
            
               Odluka Vijeća 2011/465/EU (4) utvrđuje odgovarajuće mjere za Republiku Gvineju na temelju članka 96. Sporazuma o partnerstvu između AKP-a i EZ-a.
            
         
               (2)
            
            
               Odluka 2011/465/EU zahtijeva da se postignu dva mjerila uspješnosti prije nastavka suradnje s Republikom Gvinejom u okviru 10. Europskog razvojnog fonda; naime da se sastavi detaljan raspored koji uključuje preliminarne datume i faze/pripremne radnje i da ga usvoje nadležna tijela za održavanje parlamentarnih izbora do kraja 2011., te da se održe slobodni i transparentni parlamentarni izbori.
            
         
               (3)
            
            
               Do današnjeg datuma nije postignuto niti jedno mjerilo uspješnosti.
            
         
               (4)
            
            
               Stoga je potrebno produljiti razdoblje primjene odgovarajućih mjera utvrđenih u Odluci 2011/465/EU i produljiti rok određen u tim mjerama za održavanje parlamentarnih izbora u Republici Gvineji do kraja 2012.,
            
         DONIJELO JE OVU ODLUKU:
   Članak 1.
   Razdoblje valjanosti Odluke 2011/465/EU produljuje se za 12 mjeseci. U tu svrhu, u članku 3. Odluke 2011/465/EU, datum „19. srpnja 2012.” zamjenjuje se datumom „19. srpnja 2013.”.
   Članak 2.
   Rok za održavanje parlamentarnih izbora u Republici Gvineji, kako je utvrđeno u odgovarajućim mjerama, određenima u Prilogu Odluci 2011/465/EU, u lijevom stupcu naziva „Obveze Republike Gvineje” pod „Obveza partnera”, produljuje se do kraja 2012.
   Članak 3.
   Pismo u Prilogu ovoj Odluci upućeno je vlastima Republike Gvineje.
   Članak 4.
   Ova Odluka stupa na snagu na datum donošenja.
   
      Sastavljeno u Bruxellesu 16. srpnja 2012.
      
         
            Za Vijeće
         
         
            Predsjednik
         
         S. ALETRARIS
         
      
   
   
      (1)  SL L 317, 15.12.2000., str. 3.
   
      (2)  Sporazum o drugoj izmjeni Sporazuma o partnerstvu između članica Skupine afričkih, karipskih i pacifičkih država, s jedne strane, i Europske zajednice i njezinih država članica, s druge strane, potpisan u Cotonouu 23. lipnja 2000., kako je prvi put izmijenjen u Luxembourgu 25. lipnja 2005. (SL L 287, 4.11.2010., str. 3.).
   
      (3)  SL L 317, 15.12.2000., str. 376.
   
      (4)  SL L 195, 27.7.2011., str. 2.
   PRILOG
   
      PISMO PREDSJEDNIKU I PREMIJERU REPUBLIKE GVINEJE
   
   Poštovani,
   Vijeće Europske unije je u srpnju 2011., posebno pozdravljajući napredak koji je Republika Gvineja ostvarila u vraćanju ustavnog poretka nakon mirnog završetka predsjedničkih izbora 2010. godine kao i inauguracije legitimnog predsjednika i civilne vlade, ublažilo odgovarajuće mjere određene za Republiku Gvineju.
   U Odluci 2011/465/EU od 18. srpnja 2011. Vijeće Europske unije odredilo je da se suradnja s Republikom Gvinejom u okviru 10. Europskog razvojnog fonda (EDF) može nastaviti u dvije faze, ovisno o napretku ostvarenom u održavanju slobodnih i transparentnih izbora do kraja 2011.
   Vijeće Europske unije smatra da ni jedno mjerilo uspješnosti nije postignuto do današnjeg datuma i stoga je odlučilo, s jedne strane, produljiti razdoblje primjene odgovarajućih mjera utvrđenih u Odluci 2011/465/EU, i, s druge strane, produljiti rok za održavanje parlamentarnih izbora do kraja 2012. Neispunjenje ovog roka ograničit će mogućnosti financiranja odobrenih kroz 10. EDF.
   Htjeli bismo podsjetiti na važnost koju Europska unija pridaje održavanju vjerodostojnih, slobodnih i transparentnih izbora što je prije moguće i pod optimalnim uvjetima, označavajući tako kraj tranzicije u Republici Gvineji. Europska unija potvrđuje svoju namjeru da podupire organizaciju tih izbora.
   Gospodo, jamčimo vam podršku Europske unije u vašim naporima za osiguranje održivog gospodarskog rasta i dobrobiti ljudi u Republici Gvineji.
   
      S poštovanjem,
      Sastavljeno u Bruxellesu,
      
         
            Za Vijeće
         
         C. ASHTON
         
         
            Predsjednica
         
      
      
         
            Za Komisiju
         
         A. PIEBALGS
         
         
            Povjerenik